इस तरह से हम बदलते समाज में बदलाव अपने आप आने लगेगा। हम सभी को अपने कार्यों के प्रति भी वचनबद्ध होना होगा। तथा अपना बहुमूल्य समय समाज के उत्थान की दिशा में लगाना होगा। जितना हम बदलेंगे समाज भी उसी अनुसार बदलता चला जाएगा। बदलाव से मेरा मतलब सिर्फ इतना है कि जहां बदलाव जरूरी है। वहां बदलाव करना जरूरी है। लोगों में इस तरह की जागरूकता अभियान चलाने की जरूरत है। अगर बदलाव की भावना को सिर्फ हम दूसरों पर थोपना चाहते हैं। विचारों तथा बोलने की बातें सिर्फ बोलने पर भर के लिए हैं। तो समाज में बदलाव की आशा हमें छोड़ देनी चाहिए। लोग कहते हैं कि बड़े-बड़े लोगों ने विचार दिए, तो उन्होंने अपने ऊपर होने वाले असर को भी महसूस किया है। तभी ये विचार हमारे बीच में आए हैं। लेकिन आज के वक्त में हर कोई ऐसे बदलाव महसूस कर रहे हैं। शायद आप भी कर रहे होंगे कि कुछ लोगों ने बड़े-बड़े विचारों को बोलने के लिए कागज पर उतर लिया है , लेकिन हकीकत में देखा जाए तो वह लोग उन विचारों के आसपास भी नजर नहीं आते। इन लोगों ने विचारों को बोलने भर के लिए अपनी जेब में रखा है। इस तरह के लोग भी समाज के में कोई बदलाव नहीं ला सकते। हमें तो केवल बोलने भर से मतलब है।